### Beslutning

Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.

**Budgetforslag fra SF og ALT**

Der hersker ingen tvivl om, at byggeri i [adresse] i langt højere grad, end det er tilfældet nu, skal bygges til en fremtid, hvor bygningerne efter opførsel både producerer og kan lagre energi til eget behov -men også gerne derudover. Indtil videre har vi som byråd ikke gode muligheder for at kræve vedvarende energiløsninger i denne størrelsesorden i lokalplaner i henhold til planloven. Indtil det ændrer sig, foreslår vi, at vi som byråd etablerer et økonomisk incitament for at bygherrer udvikler fremadsynede byggerier i forhold til vedvarende energi.

Vi foreslår:

* at et antal byggeprojekter, der efterlever yderst ambitiøse kriterier udviklet af Teknik og Miljø og Borgmesterens Afdeling omkring selvforsyning af vedvarende energi og lagringsmuligheder, fritages for betaling af dækningsafgift og/eller grundskyld i 10 år. Antallet af byggeprojekter begrænses, så det maksimalt koster kommunen 5 mio. kr. årligt. Borgmesterens Afdeling bedes også pege på eventuelle alternative økonomiske incitamentsstrukturer, vi som kommune kan udvikle.
* at forslaget fungerer som en forsøgsordning, indtil planloven ændres på dette område og giver flere muligheder for at stille ambitiøse klimakrav i lokalplaner. Varigheden for nye projekter, der kan få skatterabat, er dog maksimalt fem år.

Forslaget stilles af:

Patricia Andersen, SF

Malou Møller, Alternativet

### Sagens forløb

24-06-2020 [adresse]
Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.